9. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 370 της 18/22 Μαΐου 1974 (ΦΕΚ Α' 140) Περί αποδοχών και επιδόματος υπηρεσίας εν τη αλλοδαπή, των εις τας εν Δυτική Ευρώπη υπηρεσίας του Υπουργείου Απασχολήσεως υπηρετούντων υπαλλήλων. Έχοντες υπ' όψει: 1.Τας διατάξεις: α)της παρ. 2 του άρθρ. 2, της παρ. 2 εδάφ. α' του άρθρ. 3 και του άρθρ. 5 του Νόμ. 4346/1964 "περί οργανώσεως υπηρεσιών προστασίας και εξυπηρετήσεως των εν Δυτική Γερμανία εργαζομένων Ελλήνων και άλλων τινών περί Οργανισμών Κοινωνικής Πολιτικής διατάξεων", β)των άρθρ. 40 παρ. 7 και 41 παρ. 2 του Ν.Δ. 175/24.9.1973 "περί Υπουργικού Συμβουλίου και Υπουργείων" και τας τοιαύτας του άρθρ. 3 του Ν.Δ. 267/1974 "περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας". 2.Το υπ' αριθ. 396/8.10.1973 Π.Δ/μα "περί θέσεως εν ισχύι των διατάξεων του Ν.Δ. 175/1973 "περί Υπουργικού Συμβουλίου και Υπουργείων". 3.Την υπ' αριθ. 1333/19.1.1974 (ΦΕΚ 51 τεύχ. Β) απόφασιν του Πρωθυπουργού "περί καθορισμού αρμοδιοτήτων του Υπουργού παρά τω Πρωθυπουργώ". 4.Την υπ' αριθ. 307/1974 γνωμοδότησιν του Συμβουλίου Επικρατείας, προτάσει των Ημετέρων Υπουργών παρά τω Πρωθυπουργώ, επί των Οικονομικών και Απασχολήσεως, απεφασίσαμεν και διατάσσομεν: Άρθρ.1.-1.Άπαν το προσωπικόν των εν Δυτική Ευρώπη Υπηρεσιών του Υπουργείου Απασχολήσεως, πλην των Εργατικών Συμβούλων Βόννης και Βρυξελλών, δικαιούται μηνιαίως των αποδοχών του βαθμού του, έτι δε και ειδικού δια την εν τη αλλοδαπή υπηρεσίαν επιδόματος εις ξένον συνάλλαγμα, καθοριζομένου ποσοστιαίως, επί του εκάστοτε μηνιαίου επιδόματος υπηρεσίας εν τη αλλοδαπή του Προϊσταμένου της οικείας Πρεσβείας ως ακολούθως: Α'. Υπάλληλοι επί βαθμώ 2ω-3ω εις 70%. Β'. Υπάλληλοι επί βαθμώ 4ω-5ω εις 60%. Γ'.  Υπάλληλοι επί βαθμώ 6ω-8ω εις 45%. Δ'. Υπάλληλοι επί βαθμώ 9ω-10ω εις 30%. Ε'. Υπηρετικόν προσωπικόν εις 25%. 2.Η παρ. 1 του άρθρ. 11 του υπ' αριθ. 613/1964 Β.Δ/τος "περί οργανώσεως υπηρεσίας συμπαραστάσεως εποπτείας και ενισχύσεως εν τη Ομοσπονδιακή Δημοκρατία της Δυτ. Γερμανίας απασχολουμένων Ελλήνων μισθωτών κ.λπ." (ανωτ. αριθ. 3) ως αντικατεστάθη δια του άρθρ. 1 του υπ' αριθ. 497/ 1965 ομοίου και ετροποποιήθη και συνεπληρώθη μεταγενεστέρως δια των υπ' αριθ. 222/1970 και 57/1973 Β.Δ/των καταργείται. Άρθρ.2.-Το άρθρ. 2 του υπ' αριθ. 873/1965 Β.Δ/τος "περί επεκτάσεως της αρμοδιότητος του Εργατικού Συμβούλου Βρυξελλών και εις τας χώρας Γαλλίας και Ελβετίας, παροχής επιδόματος κατοικίας εις τους εν τη αλλοδαπή υπηρετούντας υπαλλήλους κ.λπ." (ανωτ. αριθ. 5) καταργείται, το δε υπ' αυτού προβλεπόμενον επίδομα κατοικίας παύει καταβαλλόμενον, δια μεν τους Εργατικούς Συμβούλους Βόννης και Βρυξελλών από της δημοσιεύσεως του υπ' αριθ. 352/1973 Π.Δ/τος, (Βλ. σχ. εις παρ. 3 άρθρου μόνου Β.Δ. 603/1964, ανωτ. αριθ. 2) δια δε τους λοιπούς υπαλλήλους από της δημοσιεύσεως του παρόντος. Εις τον Ημέτερον επί της Απασχολήσεως Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Αι διατάξεις του Π.Δ. 370/1974 περί χορηγήσεως οιασδήποτε αποζημιώσεως λόγω υπηρεσίας εν τη αλλοδαπή υπαλλήλων υπηρετούντων εις τας εν Δυτ. Ευρώπη υπηρεσίας του Υπουργείου Απασχολήσεως, κατηργήθησαν από 1 Ιουλ. 1975 δια του άρθρ. 7 του κατωτέρω Π.Δ. 386/1975. 